අපිරිසුදු අවලස්සන නගරයක් බවට පත්ව ඇති හොරණ නගරය හැකි ඉක්මනින් සංවර්ධනය කළ යුතු නගරයක් බව ජනතාව පවසති.විශේෂයෙන් නගර මධ්‍යයේ ඇති සුපිරි වෙළෙඳසල් භූ®මිය හා සතිපොළ භූමිය ඇති ප්‍රදේශවල පවතින අපවිත්‍රතාව හා කාණු වලින් ගලායන අපවිත්‍ර ජලයෙන් වහනය වන දුඟද නිසා සිදුවන පරිසර දූෂණය මෙතෙකැයි කිව හැකි නොවේ.කිසිදු කාණුවක් දිගුකලක සිට අපද්‍රව්‍ය කැළිකසළ ඉවත්කර ශුද්ධ පවිත්‍රකර නැත.වසර තුනකට පමණ පෙර නව සතිපොළ ඉදිකිරීම සඳහා මුල්ගල් තැබූ අක්කර දෙක හමාරක භූ®මිය දැන් නගරයෙන් එකතුකරන කැළිකසළ ගොඩගසන ස්ථානයක් බවට පත්ව තිබේ.මුල්ගලද අතුරුදන්වී ඇති අතර මුළු ප්‍රදේශයම වල් බිහි වෙමින් පවතී.කලකට පෙර ගින්නෙන් විනාශවූ පැරණි මාර්කට් ගොඩනැඟිල්ල තිබුණු බිමෙහි නගර සභාව මඟින් අක්‍රමවත් ලෙස ඉදිකර ඇති තාවකාලික වෙළෙඳ කුටි සමූහය නිසා නගරයේ අලංකාරය සම්පූර්ණයෙන්ම නැති වී ගොස් ඇති බවද නගරවාසීහු පවසති. .